b'\n_START_ARTICLE_\nKu\xc5\xa1\xc4\x8dar ovratni\xc4\x8dar\n_START_SECTION_\nNa\xc4\x8din \xc5\xbeivljenja\n_START_PARAGRAPH_\nKot ve\xc4\x8dina ku\xc5\xa1\xc4\x8darjev je tudi ku\xc5\xa1\xc4\x8dar ovratni\xc4\x8dar aktiven podnevi, saj je hladnokrvna \xc5\xbeival in potrebuje toploto, da mu ogreje kri. Ko se po\xc4\x8duti ogro\xc5\xbeenega, se obrne proti sovra\xc5\xbeniku in razpre svoj ovratnik, ker tako izgleda veliko ve\xc4\x8dji in stra\xc5\xa1nej\xc5\xa1i. Ovratnik ima razli\xc4\x8dne barvne vzorce. Barvni vzorec je odvisen od \xc5\xbeivljenjskega prostora ku\xc5\xa1\xc4\x8darja. V ju\xc5\xbeni Avstraliji je le-ta rumen s \xc4\x8drnimi in belimi vzorci, bolj proti severu pa je oran\xc5\xbene barve z rde\xc4\x8dim, \xc4\x8drnim in belim vzorcem. Ovratnik razpre s pomo\xc4\x8djo hrustanca.\n_START_SECTION_\nPrehranjevanje\n_START_PARAGRAPH_\nGlavna hrana tega ku\xc5\xa1\xc4\x8darja so \xc5\xbeu\xc5\xbeelke, pajki in mali sesalci. Sam ku\xc5\xa1\xc4\x8dar pa je plen \xc5\xa1tevilnim pticam, ka\xc4\x8dam in sesalcem, zato se je prisiljen skrivati.\n_START_SECTION_\nRazmno\xc5\xbeevanje\n_START_PARAGRAPH_\nKu\xc5\xa1\xc4\x8dar ovratni\xc4\x8dar ima zelo zapletene na\xc4\x8dine pridobivanja samic za parjenje. Samico snubi vedno samec, ki ima tedaj razprt svoj ovratnik. Samica mu da znak, da je pripravljena na parjenje in nato se za\xc4\x8dne snubljenje. Jajca se oplodijo v telesu \xc5\xbeivali. Iz jajc se mladi\xc4\x8di izle\xc5\xbeejo po osmih do dvanajstih dnevih. Po le\xc5\xbeenju jajc samica ne skrbi zanje in za svoje mladi\xc4\x8de, zato so takoj, ko se izle\xc5\xbeejo samostojni.'